10 



har 8 Længderibber, der ere sterkest fremspringende paa Forkroppen, og som dannes af Spikler, der fortsættes paa Tentak- 

 lerne lige til deres Spids. Tentakelcirrerne ere temmelig lange, 15 paa hver Rand, fig. 4- Saavel Pinnulerne som hele den 

 adorale Flade af Tentaklerne er uden Kalk. 



Stammen og Grenene ere udvendigt beklædte med et Epithel, der dannes af flere Lag polyædriske Celler med en af- 

 lang Kjerne omgivet af Protoplasma, fig. 5. Indenfor dette er et temmelig bredt hyalint Bindevævslag, der ved smale liste- 

 formige Forlængelser danner Hovedkanalernes Skillevægge og det egentlige Coenenchym. I dette Bindevæv findes overalt 

 lignende Bindevævslegemer, som de, der omtaltes hos Duva, og i dets ydre Lag, ikke i Forlængelserne, ere Kalklegemer af for- 

 skjellig Form og Størrelse indleirede saa tæt, at de give baade Stammen og Grenene deres Ruhed og Stivhed. Hovedkana- 

 lerne, der kunne betragtes som Fortsættelser af Mavehulheden, og hvorom vi under Beskrivelsen af Slægten Duva have udtalt 

 os, ere beklædte med Epithel, bestaaende af langstrakte Celler, der nærme sig i Form noget til.Cyhndercellen, ligge i flere 

 Lag, fig. 6, og ere forøvrigt foruden med Længde- og Tvermuskler, forsynede med 8 Septula, der gaa lige til Bunden, og hvoraf 

 2 bære Gastralfilamenter. 



Polyperne have den samme histologiske Bygning som hos Slægten Duva, hvortil vi henvise. 



Saavel i Stammen som i Grenene findes de samme Kalklegemer, der have forskjellig Form og Størrelse, alt eftersom 

 de ere mere eller mindre udviklede. De mest fremtrædende ere dobbelte Straalespindler, der ere 0,040—0,060 mm. brede, 

 fig- 7> °g imellem disse findes spredt hist og her meget mindre, enkelt spindelformede Kalklegemer, der muligens kun ere mindre 

 udviklede Dobbeltspindler, fig. 8. 



I Polypernes Basaldel nærme Kalklegemerne sig noget Kølleformen, have den ene Ende næsten tvers afskaaret, men 

 stærkt takket, imedens den anden er ganske tilspidset. De ere lige tæt besatte med Takker, ere 0,260 mm. lange, 

 0,040 mm. brede i den stumpe Ende, fig. 9. I Bagkroppen findes to Slags takkede Spindler; det ene er lige og med noget 

 tilspidsede Ender, det andet er krummet, tykkere og med stumpe, afrundede Ender, fig. 10, 11. Imellem disse findes ogsaa 

 Spikler ensformet med Basaldelens. Paa Forkroppen er der ligeledes krumme og lige, spindelformede Spikler. De lige have 

 tilspidsede Ender, ere besatte med vorteformede Takker, 0,332 mm. lange, 0,040 mm. brede paa Midten, fig. 12. De krumme 

 have den ene Ende meget spids, den anden lidt afstumpet, have vorteformede Takker, ere 0,240 mm. lange, 0,060 mm. brede 

 paa Midten, fig. 13. 



Tentaklerne ere rigt forsynede med spindelformede og kølleformede Kalklegemer. De spindelformede ere dels lige, 

 dels krumme, og ligne ganske de paa Forkroppen, kun ere de noget spinklere, fig. 14. De kølledannede Spikler ere over- 

 ordentlig takkede. Deres ene Ende er spids, den anden er meget bred, og fra den udgaar en Mangfoldighed af større og 

 mindre bladformede Takker, fig. 15. Disse Torne- eller Bladkøller ere 0,300 mm. lange og 0,060 — 0,090 mm. brede i den 

 bredeste Ende. Imellem disse ligge tildels de ovennævnte to Slags Spindelspikler. Køllespiklerne ere ordnede saaledes, at den 

 brede, tornede Ende vender imod Midtlinien af Tentakelens aborale Flade, og den spidse Ende vender udåd og opad saaledes, 

 at det ser ud, som om der paa Midten af Tentakelens Ryg laa to Rækker korte, brede, takkede Kalklegemer, fig. 3, a. For- 

 øvrigt maa bemærkes, at Polypernes Kalklegemer ikke egentlig ere skarpt begrændsede paa de forskjellige Kropsdele; men at 

 man f. Ex. iblandt Bagkroppens Spikler finder enkelte, der ere almindelige for Basaldelen, og iblandt Tentaklernes enkelte, 

 der ere de hyppigste i Forkroppen. 



Farven: Næsten vandklar, spillende svagt i det Røde. Polyperne temmelig gjennemsigtige. 



Findested: Moldøen, Nordfjord. 40 — 50 Favne; Fjeldgrund. Fundet af Overlæge G. Armauer Hansen. 



Artskarakter. 



Stammen 25—30 mm. høi, 3 mm. bred, noget komprimeret, furet efter Længden og tæt besat med Grene, forsynede 

 med Polyper. Imellem Grenene hist og her enkelte lange Polyper. Polyperne cylindriske, 7 mm. lange, ikke retraktile, med 

 noget bred Forkrop, samt 8 Længderibber og særdeles rig paa Kalklegemer. Tentaklerne lange, paa deres aborale Flade 

 særegne Spikler i Form af blad- eller torneformede Køller. Tentakelcirrerne lange uden Kalklegemer. Farven spillende 

 lidt i det Røde. 



